**Prosjekt Nærmiljø:**

**Hvordan kan nærmiljøet mitt utvikles i en bærekraftig retning?**

**Problemstilling:** Hvordan påvirke til en bærekraftig utvikling av nærmiljøet?

**Formål:** Å reflektere rundt hvordan bærekraftig utvikling kan forstås og konkretiseres gjennom utforskning av elevenes eller skolens nærområder.

* Bærekraftig arealbruk
* Samarbeid om bærekraftige løsninger

**Tidsbruk**: Omtrent fire til fem 60-minuttersøkter, eventuelt en til to fagdager

**Utstyr:** Datamaskin, et ark til kartlegging, en tom plakat

Dette opplegget er relevant for to av de tre tverrfaglige temaene: **Bærekraftig utvikling**og **demokrati og medborgerskap**

I tillegg kan det blant annet kobles opp mot følgende kompetansemål:

**Naturfag (VG1 SF):**

* Utforsk en selvvalgt problemstilling knyttet til eget utdanningsprogram, presentere funn og argumentere for valg av metoder.”

**Geografi (VG1/VG2)**

* reflektere over eigen ressursbruk og ressursbruken i Noreg i eit globalt og berekraftig perspektiv
* utforske kva endringar i klimaet har å seie for natur og samfunn lokalt, regionalt eller globalt

**Samfunnskunnskap**

* utforske ei utfordring eller ein konflikt på lokalt, nasjonalt eller globalt nivå og  
   drøfte korleis utfordringa eller konflikten påverkar forskjellige grupper
* drøfte samanhengen mellom økonomisk vekst, levestandard og livskvalitet i eit globalt og berekraftig perspektiv

**Handling**

**Elevene blir delt inn i fire grupper med følgende “caser” ved skolens nærmiljø:**

1. **Eksempel 1**
2. **Eksempel 2**
3. **Eksempel 3**
4. **Egen vgs - utforske skolens lokaler og uteområder**

***Basert på sitt tema skal de gruppevis utforske nærområdene, samt komme med forslag til bærekraftige løsninger for disse områdene som presenteres for klassen. Til slutt skal alle gruppene sammen ha kommet frem til en felles “plan” for sin case hvor de i en plakat skal presentere sin løsning og argumentere for hvorfor deres løsning er bærekraftig.***

**Vi foreslår å dele prosjektet inn i følgende faser:**

**Fase 1 - Forarbeid (Engasjere)**

***Formål***: kartlegge forkunnskaper tilknyttet bærekraftig utvikling, samt relevant tematikk basert på caser i skolens nærmiljø som elevene skal utforske.

Dette kan gjøres ved å gå gjennom powerpoint-presentasjonen som er en del av Prosjekt Nærmiljø.

**Innhold:**

* ***Utforsk et bærekraftsmål*** (eksempel: Bærekraftige byer)
* ***Klar, ferdig, påvirk***! *En tegneserie om byutvikling, makt og ungt engasjement.* 
  + Formål: Inspirere til engasjement omkring bærekraftig utvikling
  + Legge opp til refleksjon med diskusjonsspørsmål
* ***Utforsk en case*** - Øve seg på å se miljø-, sosial- og økonomisk bærekraft i sammenheng
  + Vis en aktuell case med bilder - før og etter - Illustrasjon vs. virkelighet
  + Først: Vis bilde av området før planene
    - Elevene diskuterer og fremmer et punkt hver om hvordan det kunne ha vært mer bærekraftig
  + Vis planene for området
    - Kanskje noen av elevenes tanker reflekteres i planen for området?
    - Klassen kan diskutere om de synes løsningen er god og hvorfor/hvorfor ikke
  + Vis resultatet
    - Kanskje det ikke ble slik planene var fremlagt?

**Fase 2 - Observasjon og datainnsamling (Undersøke)**

***Formål:*** Utforske en aktuell case i nærmiljøet

***Handling:***  Gruppene drar ut for å kartlegge sitt caseområde. Basert på observasjonene sine oppfordres de til å tegne et fysisk kart sammen med stikkord til det de har sett. Disse observasjonene vil være grunnlag for deres fremstilling av løsningen.

**Fase 3 - Løsninger (analysere/forklare)**

***Formål:*** Elevene får muligheten til å gå i dybden på temaet sitt og hvordan dette kan bidra til bærekraftig utvikling i nærmiljøet

***Handling:*** Gruppene diskuterer hva de har sett og lager en plakat. I plakaten skal de diskutere mulige forslag til endring/løsning som inkluderer:

* Potensiale for løsning
* Hvordan løsningen er bedre i et bærekraftsperspektiv (miljø, økonomisk, sosialt)

|  |
| --- |
| ***Eksempel:***  *En gruppe foreslår å bruke noe av arealet til å dyrke mat hvor innbyggerne i nærområdet kan leie en jordlapp:*   1. *Miljø: Forvalter jord for å forhindre gjengrodde arealer og sikre naturmangfold, kortreist mat = mindre utslipp* 2. *Økonomisk: Inntekter fra leie av jord, matsikkerhet* 3. *Sosialt: Sosial møteplass for innbyggerne i bydelen, sprer kunnskap* |

***Kommentar:*** En idé kan være at elevene i denne fasen også kan innhente meninger om caseområdet fra andre, for eksempel spørreundersøkelse blant naboer, lærere og/eller elever.

**Fase 4 - Presentasjon av løsning (forklare/vurdering)**

***Formål:*** Dele kunnskap og løsninger, bidra til diskusjon i klassen om ulike måter å tenke om bærekraft.

***Handling:*** Elevgruppene deler idéen sin med resten av klassen.

Kommentar: Dette kan gjøres mer uformelt ved at klassen sitter gruppevis og presenterer fra plassen sin, eventuelt kan de henge opp plakaten sin slik at alle får se hverandres løsninger.